Broen i Vigelandsanlegget

Broen i Vigelandsanlegget er den monumentale broen i Gustav Vigelands utendørs skulpturanlegg i Frognerparken i Oslo. Broen er i granitt og 100 meter lang. Den er utsmykket med lykter og i alt 58 skulpturer i bronse på rekkverket. Skulpturene forestiller nakne barn, kvinner og menn i ulike positurer og sammenstillinger, deriblant den populære «Sinnataggen». I hjørnene av rekkverket er det reist fire åttekantede søyler med øglegrupper i granitt fra 1918–1930.

Brolegemet ligger over en eldre bro som ble anlagt over nordre og søndre Frognerdam i forbindelse med Jubileumsutstillingen på Frogner i 1914. Skulpturene ble modellert fra 1925 til 1933 og montert i 1940. .

Barneplassen 
thumb|Barneplassen sør for brua.
På sørsida av brua, ved den søndre dammen, ligger den sirkelformede Barneplassen med ni små barnefigurer i bronse, hvorav den midterste viser et ufødt barn. «Fosteret» ble stjålet i 1978.

Vigelandsanlegget omfatter 320 mål i Frognerparken og inneholder tilsammen 214 skulpturer i bronse og granitt, tretten smijernsporter og to bronsedører, med i alt nærmere 600 figurer. Parken er 850 meter lang, og skulpturene er gruppert i fem større enheter: «Hovedportalen», «Broen» med «Barneplassen», «Fontenen», «Monolittplatået»  og «Livshjulet». Anlegget stod først ferdig rundt 1950.

Eksterne lenker 
 
 Vigeland-museets presentasjon av «Broen»

Vigelandsanlegget
Gangbroer i Oslo
Veier i bydel Ullern